**LISTA ERORILOR FRECVENTE**

Referința: 30.06.2018

Prezenta listă este realizată pe baza analizei principalelor rezultate și tipurilor de erori detectate ca urmare a verificărilor efectuate la nivelul AM POCA în conformitate cu articolul 125 alineatul (5) din CPR și reprezintă o acțiune corectivă care are ca scop eliminarea/reducerea cauzelor de producere a principalelor erori detectate.

Analiza erorilor detectate are la bază rezultatul verificărilor privind cheltuielile solicitate de Beneficiarii POCA în cadrul cererilor de rambursare care au făcut obiectul plăților/rambursărilor în perioada de la aprobarea programului (luând în considerare data primei rambursări – 13.07.2016) până la 30.06.2018 (data încheierii exercițiului contabil 2017-2018).

***Repartizarea erorilor detectate, în funcție de amploarea impactului financiar:***

**cheltuieli neeligibile**

**87,64 %**

**achiziții publice**

**12,36 %**



***Tipologia erorilor detectate în verificările de management – detalii ale cauzelor frecvente de producere a acestora:***

|  |  |  |  |
| --- | --- | --- | --- |
| Nr crt | Principalele erori detectate fac referire la: | Cauze/detalii manifestare | Prevederi legale încălcate |
| I | **Pista de audit** | * cheltuieli în afara perioadei de referință declarată în cererea de rambursare ori neproporționale cu perioada de referință, respectiv care nu respectă realitatea cheltuielilor în raport cu justificativele prezentate (ex: reprezentând costuri de asigurare RCA/CASCO, Roviniete, abonamente la publicații) * facturi de avans fără dovezi privind recepția serviciilor * cheltuieli solicitate care exced bugetului aprobat prin contractele economice * lipsă documente justificative pentru realizarea efectivă a cheltuielilor solicitate la plată/diferențe de calcul față de justificative (lipsă dovezi complete privind: consum combustibil/transport, realizarea efectivă a deplasărilor/deconturi, necorespondența cheltuielilor de cazare cu diagrama de cazare, plăți contribuții salariale, ore în afara contractului de muncă, TVA în afara certificatului emis de ANAF, aplicarea incorectă a unor procente/metodologii de calcul, erori de calcul în centralizatoarele cheltuielilor efectuate, alte diferențe din rotunjiri necorespunzătoare) * lipsa metodologiei calcul pentru cheltuielile de administrație sau erori de calcul în aplicarea acesteia * imposibilitatea de auditare/de identificare fizică a unor mijloace fixe | HG 399/2015, art. 2(1)b) |
| * cheltuieli care nu respectă contractul/ordinul de finanțare: cheltuieli care depășesc bugetul aprobat al proiectului (ex: salarii nebugetate ori depășire tarif unitar stabilit în buget pentru experți, diferențe TVA) ori cheltuieli efectuate înainte de aprobarea de către AM a notificărilor privind modificările intervenite (ex: modificări ale sediului care implică costuri de administrație, modificări ale cheltuielilor salariale) | HG 399/2015, art. 2(1)d) |
| II | **Achizițiile publice** | * divizare contract achiziție prin subevaluarea valorii estimate la nivel de proiect, între beneficiar și partener | HG 399/2015, art. 2(1)f)  Legea 98/2016, art. 2(2) – lit. b) și d) și art. 11(1) și (2)  HG 395/2016, art. 13 și art. 17 - (1) și (3) |
| * potențialii ofertanți/candidați au la dispoziție un termen prea scurt pentru obținerea documentației de atribuire | HG 399/2015, art. 2(1)f)  Legea 98/2016, art. 2(2) și art. 104(1) lit. c)  HG 395/2016, art. 93 |
| * selectarea procedurii de negociere fără publicarea prealabilă a unui anunț de participare fără întrunirea condițiilor legale | HG 399/2015, art. 2(1)f)  Legea 98/2016, art. 2(2) și art. 104(1) lit. c)  HG 395/2016, art. 93 |
| III | **Buna gestiune financiară** | * lipsa necesității în realizarea operațiunii: cheltuieli suplimentare de telefonie (care exced abonamentelor), cheltuieli aferente serviciilor de roaming în afara localizării proiectului, cheltuieli cu taxa TV | HG 399/2015, art. 2(1)e) |
| * lipsa rezonabilității cheltuielilor în realizarea operațiuni: supradimensionarea numărului de ore necesar membrilor echipei de implementare pentru realizarea unei anumite activități | HG 399/2015, art. 2(1)e)  REG(UE) 966/2012, (actual REG(UE) 1046/2018) |
| IV | **Altele, referitoare la eligibilitate** | * partener neeligibil – nerespectarea de către entitățile finanțate din fonduri publice a normelor naționale referitoare la procedura de selecție pentru stabilirea parteneriatelor cu entități din sectorul privat, în vederea implementării unui proiect | HG 399/2015, art. 2(1)f)  OUG 40/2015, art. 29  HG 93/2016, art. 34(7) și (8) |
| * penalități de întârziere neeligibile * diferențe curs valutar/neutilizarea cursului BNR la data decontului * cheltuieli neeligibile pentru deplasări în spațiul extracomunitar * nerespectarea legislației naționale aplicabilă cheltuielilor de deplasare – ex: transportul pentru deplasări interne calculat pentru distanțe (km) mai mari față de ruta cea mai scurtă indicată de site-ul distanțe.ro, solicitarea unor cheltuieli pentru deplasarea cu taxi, nerespectarea prevederilor privind clasificarea unităților de cazare | HG 399/2015, art. 2(1)f) și art. 13f)  Ordin MFP 1917/ 2005  Ordin MFP 1802/2014  HG 1860/2006 (actuala HG 714/2018) |
| * muncă prestată și plătită în zilele de sărbătoare legală, declarate nelucrătoare * nerespectarea legislației naționale privind acordarea claselor de salarizare * spor salarial acordat pentru zile de concediu de odihnă * îndemnizații neeligibile pentru participarea ca membru în comisiile de concurs | HG 399/2015, art. 2(1)f)  HG 139/2003, art. 139  Ordinul MFP 77/2011 |